**KRITERIJI VREDNOVANJA IZ POVIJESTI**

***Kriteriji-konceptualno znanje***

**KONCEPTUALNO ZNANJE:** poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Radi se o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.

Vrednovanje konceptualnog znanja, odnosno poznavanje, korištenje i razumijevanje temeljnih povijesnih koncepata kao okvira za tumačenje i razumijevanje prošlih događaja, procesa i pojava. Radi se o konceptima vremena i prostora, uzroka i posljedica, kontinuiteta i promjena, rad s povijesnim izvorima, povijesna perspektiva, usporedba i sučeljavanje. Uključuje i poznavanje temeljnih načela, klasifikacija, teorija i modela koji se odnose na te koncepte.

5. i 6. razred

Učenik će moći:

* razlikovati prošlost, sadašnjost i budućnost; izmjeriti i izračunati kalendarsko vrijeme;
* upotrebljavati datume i rječnik koji se odnosi na tijek vremena (primjerice pr. Krista, poslije Krista, stoljeće, desetljeće…);
* smjestiti značajna povijesna razdoblja u kronološki redoslijed;
* objasniti odnos između određenih datuma i relevantnog stoljeća;
* rekonstruirati tijek povijesnog događaja i njegovo trajanje; smjestiti ljude, događaje i promjene u ispravna vremenska razdoblja;
* navesti primjere promjene i kontinuiteta kroz različita povijesna razdoblja;
* opisati razlike i sličnosti između prošlosti i sadašnjosti;
* izraditi crtu vremena s različitim povijesnim aspektima i usporedne tablice zbivanja (6. razred),
* opisati sadržaj povijesne karte; usporediti alternativne modele periodizacije;
* objasniti povijesne sadržaje uz pomoć povijesne karte;
* stvoriti zaključke i predodžbe o prikazanom prostoru;
* odrediti povijesne sadržaje na slijepoj karti,
* koristiti vizualne i brojčane podatke na povijesnim i geografskim kartama, grafikonima, tablicama i drugim grafičkim prikazima.

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  PROSTOR I VRIJEME | Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kronologiju. Niti uz veliku pomoć učitelja ne opisuje karakteristična obilježja prošlih društava i razdoblja niti izrađuje najjednostavnije crte vremena. Ima problema pri pojašnjavanju razlika i sličnosti između događaja u prošlosti i sadašnjosti. Pogrešno uočava i interpretira povijesne sadržaje na povijesnoj karti i donosi nelogične zaključke bez razumijevanja. | Površno razvrstava ljude, događaje i promjene u vremenska razdoblja i polovično određuje tijek i trajanje povijesnih događaj i promjena. Uz postavljanje potpitanja učitelja i navođenja na odgovor, opisuje karakteristična obilježja prošlih društava i razdoblja. Ne uočava primjere kontinuiteta u širem povijesnom kontekstu. Ima poteškoća s orijentacijom u prostoru i računanjem vremena. Djelomično koristi datume i rječnik koji se odnosi na tijek vremena. Površno i s pogreškama uočava povijesne sadržaje na povijesnoj karti. | Većinu ljudi, događaja i promjena razvrstava u ispravna vremenska razdoblja i rekonstruira trajanje povijesnih događaj i promjena. Opisuje važna obilježja prošlih društava i razdoblja. Treba mu postavljati potpitanja. Uočava primjere promjena i kontinuiteta unutar šireg povijesnog konteksta. Uz pomoć učitelja izrađuje crte vremena i mjeri i računa kalendarsko vrijeme. Uglavnom ispravno koristi datume i rječnik koji se odnosi na tijek vremena. Uočava većinu povijesnih sadržaja na povijesnoj karti i uz pomoć učitelja donosi zaključke. Na slijepe karte unosi većinu traženog sadržaja. | Točno razvrstava ljude, događaje i promjene u ispravna vremenska razdoblja i rekonstruira tijek i trajanje povijesnih događaj i promjena. Izrađuje točne crte vremena. Opisuje i objašnjava većinu važnih obilježja prošlih društava i razdoblja Povremeno mu treba postavljati potpitanja. Donosi nepotpune zaključke o promjenama i kontinuitetu unutar šireg povijesnog konteksta. Ispravno koristi datume i rječnik koji se odnosi na tijek vremena. Točno uočava te objašnjava povijesne sadržaje na povijesnoj karti. Na slijepim kartama unosi povijesne sadržaje koji su gotovo uvijek točni. | Točno i argumentirano razvrstava ljude, događaje i promjene u ispravna vremenska razdoblja i rekonstruira tijek i trajanje povijesnih događaj i promjena. Potpuno samostalno izrađuje točne, raznovrsne i cjelovite crte vremena. Opisuje i objašnjava sva važna obilježja prošlih društava i razdoblja i dovodi ih u vezu sa sadašnjošću. Ispravno koristi datume i rječnik koji se odnosi na tijek vremena i uspješno se snalazi u računanju vremena. Donosi ispravne zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti i donosi zaključke. Samostalno i precizno određuje povijesne sadržaje na slijepoj karti. |

**KONCEPT UZROCI I POSLJEDICE**

**5. i 6. razred**

Učenik će moći:

* Nabrojati uzroke i posljedice povijesnih događaja;
* Uočiti i objasniti vezu između uzroka i posljedica proučavanog povijesnog događaja;
* Razlikovati uzrok od povoda;
* Uočiti da događaji imaju više od jednog uzroka i posljedice;
* Primjenjivati pojmove koji se odnose na koncept kauzalnosti;
* Uočiti da su uzroci povezani s povijesnim razdobljem;
* Prepoznati, navesti i objasniti utjecaj prošlih događaja na sadašnjost;
* Prepoznati različite kategorije uzroka i posljedica nekog događaja.

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  UZROCI I POSLJEDICE | Unatoč potpitanjima od strane učitelja, učenik nije odgovorio na većinu postavljenih pitanja. Ni uz nastavnikovu pomoć i navođenje ne uspijeva navesti uzroke i posljedice pojedinih događaja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda. Za učenika su uzroci sve što se dogodilo prije događaj o kojem se govori. | Uz često postavljanje potpitanja učitelja i navođenja na odgovor prepoznaje uzroke i posljedice prošlih događaja i pojava. Uočava da uzroci proizvode posljedice. Ističe potrebu samo za jednim uzrokom, onim najistaknutijim. Ima poteškoća s određivanjem uzroka i povoda događaja. Djelomično koristi pojmove koji se odnose na koncept kauzalnosti. | Djelomično točno opisuje uzroke i posljedice prošlih događaja i pojava. Uočava veze između uzroka i posljedica. Potrebno mu je postavljati potpitanja i navoditi ga na odgovor. Uočava da događaji i pojave imaju više od jednog uzroka ili posljedice. Razlikuje uzrok od povoda događaja. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka. | Točno nabraja, opisuje i objašnjava uzroke i posljedice prošlih događaja i pojava. Uočava i tumači veze između uzroka i posljedica. Povremeno mu treba postavljati potpitanja. Uočava da događaji i pojave imaju više od jednog uzroka ili posljedice. Razlikuje uzrok od povoda događaja. Prepoznaje i navodi utjecaje prošlih događaja na sadašnjost. Ispravno koristi pojmove koji se odnose na koncept kauzalnosti. Prepoznaje različite kategorije uzroka i posljedica nekog događaja | Točno i potpuno nabraja, opisuje i objašnjava uzroke i posljedice prošlih događaja i pojava. Samostalno uočava i tumači veze između uzroka i posljedica. Razlikuje uzrok od povoda događaja. Prepoznaje, navodi i objašnjava utjecaje prošlih događaja na sadašnjost. Ispravno koristi pojmove koji se odnose na koncept kauzalnosti. Prepoznaje različite kategorije uzroka i posljedica nekog događaja i uočava njihovu povezanost s povijesnim razdobljem. |

**KONCEPT KONTINUITETI I PROMJENE**

5. i 6. razred

Učenik

* navodi ili (izrađuje popis) sličnosti i razlika u životu ljudi prapovijesti i starog vijeka odnosno srednjeg vijeka i ranog novog vijeka
* na temelju usporedbe obilježja različitih razdoblja prapovijesti i starog vijeka odnosno srednjeg vijeka i ranog novog vijeka objašnjava promjene (što je različito) i kontinuitete (što je ostalo isto)
* opisuje uzroke i posljedice promjena o kojima uči
* izrađuje jednostavan grafički prikaz promjena i kontinuiteta ( primjerice Vennov dijagram, T-tablica)
* objašnjava zašto događaje koji su dogovoreni kao prekretnice u podjeli prošlosti

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  KONTINUITETI I PROMJENE | Učenik unatoč potpitanjima ne navodi ni jednu od sličnosti i razlike u obilježjima povijesnih razdoblja koje uspoređuje. Ne prepoznaje uzroke i posljedice promjena. Učenik unatoč pomoći učitelja nije u stanju navesti događaje koje dogovorno uzimamo kao prekretnice u podjeli prošlosti. | Uz veliku pomoć učitelja može navesti promjene i kontinuitete odnosno sličnosti i razlike u obilježjima povijesnih razdoblja koja uspoređuje. Uz pomoć potpitanja u stanju je navesti neke uzroke i posljedice promjena. Uz pomoć potpitanja u stanju je navesti događaje prekretnice u podjeli prošlosti. | Djelomično točno opisuje i objašnjava promjene i kontinuitete odnosno sličnosti i razlike u obilježjima razdoblja prošlosti koje uspoređuje. Uz pomoć potpitanja u stanju je opisati uzroke i posljedice promjena. Uz malu pomoć učitelja prepoznaje kategorije promjena i kontinuiteta. U stanju je navesti događaje koje uzimamo kao prekretnice u podjeli prošlosti te uz pomoć potpitanja učitelja objasniti u kojoj su mjeri oni značili promjenu odnosno kontinuitet. | Točno objašnjava promjene i kontinuitete odnosno sličnosti i razlike u obilježjima razdoblja koje uspoređuje. Uz pomoć učitelja analizira uzroke i posljedice određenih promjena te njihov utjecaj na različita područja ljudskog života. Uz malu pomoć u stanju je odrediti kategorije promjena i kontinuiteta. Uz malu pomoć učitelja može objasniti zašto događaje koje uzimamo kao prekretnice u prošlosti moramo shvaćati kao dogovorene odrednice prošlosti. | Točno i u potpunosti objašnjava promjene i kontinuitete odnosno sličnosti i razlike u obilježjima povijesnih razdoblja koje uspoređuje. Samostalno analizira uzroke i posljedice određenih promjena te njihov utjecaj na različita područje ljudskog života. U stanju je odrediti različite kategorije promjena. U stanju je objasniti zašto događaje koje uzimamo kao prekretnice u podjeli prošlosti shvaćamo kao dogovorene odrednice prošlosti te u kojoj su mjeri oni uistinu značili promjenu odnosno kontinuitet. |

**KONCEPT RAD S POVIJESNIM IZVORIMA**

**5. I 6. razred**

**Učenik**

* navodi vrste povijesnih izvora
* analizira različite vrste povijesnih izvora
* objašnjava važnost povijesnih izvora za istraživanje prošlosti
* objašnjava razliku između primarnih i sekundarnih povijesnih izvora
* oblikuje odgovore koji uključuju podatke iz izvora
* objašnjava zašto postoje različita tumačenja povijesnih izvora
* provodi jednostavnija istraživanja na temelju zadanih povijesnih izvora
* rezultate provedenog istraživanja prikazuje u različitim oblicima kao što su primjerice plakati, sastav, esej, ppt prezentacije, drugi digitalni alati

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  RAD S POVIJESNIM IZVORIMA | Učenik navodi 1-2 vrste povijesnih izvora. Nije u stanju navesti konkretne primjere. Učenik ne razlikuj primarne i sekundarne povijesne izvore. | Učenik uz pomoć učitelja navodi vrste povijesnih izvora. Ima poteškoća kod navođenja konkretnih primjera. Uz veću pomoć učitelja može razlikovati primarne i sekundarne povijesne izvore. | Učenik navodi vrste povijesnih izvora te uz pomoć učitelja navodi konkretne primjere. Uz pomoć učitelja može objasniti važnost povijesnih izvora za istraživanje prošlosti. Uz veću pomoć učitelja razlikuje primarne i sekundarne povijesne izvore te navodi primjere. Uz pomoć učitelja Prilikom analize povijesnih izvora djelomično uključuje i podatke iz izvora u odgovore koje oblikuje. Uz pomoć učitelja razlikuje povijesne izvore s obzirom na svrhu njihova nastanka. | Učenik navodi sve vrste povijesnih izvora i konkretne primjere. Objašnjava važnost povijesnih izvora za istraživanje prošlosti. Uz malu pomoć učitelja objašnjava razliku između primarnih i sekundarnih izvora te navodi primjere. Prilikom analize izvora uglavnom oblikuje odgovore koji sadrže podatke iz izvora. Razlikuje povijesne izvore s obzirom na svrhu njihova nastanka. Uz malu pomoć učitelja objašnjava zašto postoje različita tumačenja prošlosti. Uz malu pomoć učitelja objašnjava vrijednosti i ograničenja povijesnih izvora. | Učenik navodi sve vrste povijesnih izvora i konkretne primjere za svaki. Samostalno objašnjava važnost povijesnih izvora za istraživanje prošlosti. Točno objašnjava razliku između primarnih i sekundarnih povijesnih izvora te navodi primjere. Prilikom analize povijesnih izvora uvijek oblikuje odgovore koji sadrže podatke iz izvora. Samostalno razlikuje povijesne izvore s obzirom na svrhu njihova nastanka. Učenik objašnjava zašto postoje različita tumačenja povijesnih izvora. Samostalno objašnjava vrijednosti i ograničenja izvora. |

**KONCEPT POVIJESNA PERSPEKTIVA**

**Učenik**

* na odabranim primjerima objašnjava zašto o istim događajima, pojavama ili osobama mogu postojati različite perspektive
* identificira vrijednosti, vjerovanja, prakse pojedinaca/i/ili zajednica koje su utjecale na nastanak povijesne perspektive
* razumije (uočava) da perspektive nastaju pod utjecajem vlastitog kulturnog i vrijednosnog konteksta
* uočava da perspektive nastaju i zbog predrasuda, stereotipova, učenja o povijesnoj neizbježnosti i manipulacije povijesnim izvorima
* na odabranim primjerima objašnjava utjecaj sadašnjosti na tumačenje događaja u prošlosti
* na temelju saznanja o autoru/autorici povijesnog izvora (vjerska, kulturna, društvena i druga pripadnost) objašnjava povijesnu perspektivu iz koje progovara izvor

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  POVIJESNA PERSPEKTIVA | Učenik unatoč pomoći i navođenju učitelja ne prepoznaje povijesne perspektive te unatoč pomoći učitelja nije u stanju objasniti kako vrijednosti i vjerovanja utječu na nastanak povijesne perspektive. | Povremeno prepoznaje različite povijesne perspektive. Pomoću potpitanja može objasniti kako vrijednosti, vjerovanja i praksa utječu na nastanak povijesne perspektive. Na odabranim primjerima, uz vođenje učitelja povremeno može objasniti kako predrasude, stereotipovi i manipulacija povijesnim izvorima utječu na nastanak povijesne perspektive. | Uz veću pomoć učitelja prepoznaje različite povijesne perspektive. Pomoću potpitanja objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, uz vođenje učitelja opisuje kako predrasude, stereotipovi i manipulacija povijesnim izvorima utječu na nastanak povijesne perspektive. | Prepoznaje različite povijesne perspektive, uz malu pomoću učitelja objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, uz učiteljevu pomoć objašnjava kako predrasude, stereotipovi i manipulacije povijesnim izvorima mogu utjecati na nastanak povijesne perspektive. | Prepoznaje različite povijesne perspektive i samostalno objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, samostalno objašnjava kako predrasude, stereotipovi i manipulacija povijesnim izvorima mogu utjecati na nastanak povijesnih perspektiva. |

**KONCEPT USPOREDBA I SUČELJAVANJE**

**Učenik:**

* učenik uspoređuje događaje, pojave i procese te uočava njihove sličnosti, zajednička obilježja, međusobne utjecaje i razlike
* uspoređuje događaje , pojave i procese te dolazi do općih zaključaka
* (- zaključuje o zajedničkim obilježjima i razlikama događaja, pojava i procesa koje uspoređuje)

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 5. i 6. razred  USPOREDBA I SUČELJAVANJE | Učenik nije u stanju unatoč pomoći i navođenju učitelja usporediti događaje, pojave i procese te navesti njihovu sličnost, međusobni utjecaj, zajednička obilježja i razlike. | Učenik na temelju zadanih primjera uspoređuje događaje, pojave i procese u prošlosti te uz veliku pomoć učitelja opisuje njihovu sličnost, međusobni utjecaj, zajednička obilježja i razlike. | Učenik na temelju zadanih primjera uspoređuje događaje, pojave i procese u prošlosti te djelomično ispravno zaključuje o njihovoj sličnosti, međusobnom utjecaju, zajedničkim obilježjima i razlikama. | Učenik na temelju zadanih primjera uspoređuje događaje, pojave i procese u prošlosti te ispravno zaključuje o njihovoj sličnosti, međusobnom utjecaju, zajedničkim obilježjima i razlikama. | Učenik na temelju zadanih primjera uspoređuje događaje, pojave i procese u prošlosti te ispravno zaključuje o njihovoj sličnosti, međusobnom utjecaju, zajedničkim obilježjima i razlikama. |